
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8836-5/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. november 9.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. november 15-én tartandó munkaterv szerinti ülésére

3. napirendhez

Tárgy: A helyi adók és díjak mértékének felülvizsgálata 
Tisztelt Képviselő-testület!

A következő évi költségvetés tervezésével párhuzamosan évről évre felmerül a helyi adók és díjak mértékének felülvizsgálata. 
Jelen előterjesztés sorra veszi a szóba jöhető tételeket – a gyermekjóléti és szociális ellátások térítési díjainak kivételével, amelyek felülvizsgálata csak a jövő év elején esedékes – azzal, hogy amelyiknek az esetleges módosításáról dönt a Képviselő-testület, annak rendeleti átvezetését a következő ülésre előkészítjük. 

Kérem az előterjesztés szíves megtárgyalását és döntésüket az ügyben.

I. Helyi adók

A helyi adókról szóló 1990. évi C. törvény (Hatv.) 5. §-a szerint az önkormányzat rendeletével vagyoni típusú adók (építményadó, telekadó), kommunális jellegű adók (kommunális adó, idegenforgalmi adó), továbbá helyi iparűzési adó bevezetésére jogosult.

Önkormányzatunk ezek közül az építmény- és telekadót, valamint az iparűzési adót vezette be. 
Helyi iparűzési adó

Az önkormányzat illetékességi területén alkalmazott helyi adókról 25/2006. (XII. 18.) önkormányzati rendelet (Har.) 9. §-a szerint az állandó jelleggel végzett iparűzési tevékenység esetén az adó mértéke 1,7 %, egyéb tevékenység esetén 1500,- Ft/nap illetve építőipari tevékenység után napi 5.000.-Ft.

A Hatv. 40. § (1) c) pontja alapján ez legfeljebb 2 %-ra emelhető, ami a minimális versenyelőnyünk megőrzése érdekében nem javasolt.

Helyi iparűzési adó

Az önkormányzat illetékességi területén alkalmazott helyi adókról 25/2006. (XII. 18.) önkormányzati rendelet (Har.) 9. §-a szerint az állandó jelleggel végzett iparűzési tevékenység esetén az adó mértéke 1,7 %, egyéb tevékenység esetén 1500,- Ft/nap illetve építőipari tevékenység után napi 5.000.-Ft. Éves bevételünk ebből az adónemből 90-100 millió Ft.
A Hatv. 40. § (1) c) pontja alapján ez legfeljebb 2 %-ra emelhető, ami a minimális versenyelőnyünk megőrzése érdekében nem javasolt.

Építményadó
A Har. 3. §-a szerint az adó alapja az építmény négyzetméterben számított hasznos alapterülete, az adó mértéke az adóköteles terület után 50 Ft/m2. Éves bevételünk ebből az adónemből 9-10 millió Ft.
A Hatv. 16. § a) pontja szerint az adó évi mértékének felső határa 1100 Ft/m2, tehát itt jelentős mozgásterünk lenne, azonban a családok teherviselési képességét nem jöhet szóba az adó drasztikus emelése, a kismértékű emelés pedig csak igen csekély mértékű többletbevételt eredményez.
Telekadó
A Har. 8. §-a szerint az adó alapja a telek négyzetméterben számított területe, az adó éves mértéke – a földterületnek az ingatlan-nyilvántartásban nyilvántartott alapterülete után számítva – 40 Ft/m2, de adótárgyanként (ingatlanonként) legfeljebb 20.000 Ft. Éves bevételünk ebből az adónemből kb. 400 ezer Ft.
A Hatv. 22. § a) pontja szerint az adó évi mértékének felső határa 200 Ft/m2, tehát itt is mód van még az emelésre, azonban fennállnak az építményadónál leírtak, különösen az ingatlanpiac pangását is figyelembe véve.

II. Helyi díjak
Bérlakások díja

Az önkormányzati lakások és nem lakás céljára szolgáló helyiségek bérletéről és elidegenítéséről szóló 10/2011. (IV. 20.) önkormányzati rendelet 2. melléklete szerint az önkormányzati lakások minimális bérleti díja a következő:
1. összkomfortos lakás: 
650 Ft/m2/hó,

2. komfortos lakás:
490 Ft/m2/hó,

3. félkomfortos lakás:
330 Ft/m2/hó,

4. komfort nélküli lakás:
170 Ft/m2/hó.

Mivel már jelenleg is vannak elmaradások a bérleti díjak fizetésében, illetve a bevétel nem túl jelentős ebből a tételből, jelenleg nem javasolt a díjemelés.
Szennyvízszállítás

A szennyvízszállítás díja ebben az évben 779,5 Ft/m3 volt, illetve javasolt lenne a kaszálás és egyéb bérmunkák díjának megállapítása a Faluszolga Kft.-nél.
Intézményfejlesztési hozzájárulás

A hozzájárulás alapösszege 2011-től emelkedett 350.000 Ft / új építési telek összegre. Mivel elfogadtatása az érintett telektulajdonosokkal már így is viszonylag nehezen megy, kétséges, hogy az emelés célravezető-e.
Közterület-használati díj
A közterületek használatának rendjéről és feltételeiről szóló 7/2010. (IV. 1.) önkormányzati rendelet 1. melléklete szerint a közterület igénybevételének díjtételei a következők:
	Közterület-használat célja
	Díjtétel

	építési munkával kapcsolatos állvány, a munkavégzéshez szükséges munkaeszközök, építőanyag és építési törmelék (sitt) elhelyezésére
	22 Ft/m2/nap

	tüzelőanyag 3 napon túli tárolására
	22 Ft/m2/nap

	rendszeresített árusító és egyéb pult, fülke elhelyezéséhez
	880 Ft/m2/hó

	alkalmi árusításra, szolgáltató tevékenységre, idényjellegű árusításra
	330 Ft/m2/nap

	mozgó árusításra, szolgáltató tevékenységre (hangos hirdetéssel vagy anélkül)
	3.300 Ft/jármű/alkalom

	hangos hirdetésre, térhangosításra
	3.300 Ft/jármű/alkalom

	a közterületbe 10 cm-en túl benyúló üzlethomlokzat (portál), kirakatszekrény, üzleti védőtető (előtető), ernyőszerkezet, árusító automata, hirdető berendezés, reklámtábla, cég- és címtábla elhelyezéséhez,
	440 Ft/m2/hó

	önálló hirdető-berendezés, óriásplakát, hirdetőoszlop elhelyezésére
	1.100 Ft/felületi m2/hó

	plakát elhelyezésére

A/3 méretig

A/0 méretig
	110 Ft/db/hét

330 Ft/db/hét

	reklámzászlók elhelyezésére
	2.200 Ft/db/hó

	üzleti szállítás vagy rakodás alkalmával göngyöleg napi 2 órát meghaladó tárolására
	12 Ft/m2/nap

	kiállítás, sport- és kulturális rendezvények, továbbá mutatványos, cirkuszi tevékenység céljára
	110 Ft/m2/nap

	film- és tévéfelvételre, amennyiben az a közterület rendeltetésszerű használatában fennakadást okoz
	550 Ft/m2/nap

	géperejű bérkocsik, taxik állomáshelyének biztosítására, utánfutók, lakókocsik elhelyezésére
	11.000 Ft/jármű/év

	hatósági jelzés nélküli vagy üzemen kívüli gépjármű tárolására
	110 Ft/jármű/nap

	haszongépjármű (teher- és áruszállításra szolgáló gépjármű, autóbusz, mezőgazdasági vontató, lassú jármű, járműszerelvény, különleges jármű, munkagép, valamint ezek vontatványai) tárolására
	3.300 Ft/jármű/hét

	vendéglátó terasz kialakítására (függetlenül attól, hogy fedett vagy nem)
	440 Ft/m2/hó

	a közterület egyéb rendeltetéstől eltérő használatára
	esetenként megállapítva


A díjak idén január 1-jével kb. 10 %-kal emelésre kerültek, azonban mivel ebből is igen csekély a bevételünk, nem biztos, hogy célravezető az újabb emelés, tekintve azt is, hogy más településeken is hasonló díjakkal találkozunk. 
Intézményi termek, sportlétesítmények bérleti díja

Speciális tételt képez az intézményi termek, sportlétesítmények bérleti díja, mivel ezek megállapítása jelenleg polgármesteri hatáskörben van, de a kaotikus állapotok miatt talán célravezető lenne egy egységes rendelet kiadása, különös tekintettel arra, hogy az iskolák ilyen jellegű üzemeltetése januártól csakis az önkormányzat feladata lehet, az intézmények ezt nem intézhetik. Emellett díjemelés is igen régen volt, a Móra Ferenc Általános Iskolában például 2005-ben, illetve több létesítmény bérleti díja nincs meghatározva.
Hasonló helyzetű települések díjait áttekintve megállapítható volt, hogy azok legalább 15-25 %-kal magasabbak.

	Móra Ferenc Általános Iskola
	

	tornaterem
	2 000 Ft/óra

	tanterem munkaidőben
	8 00 Ft/óra

	tanterem munkaszüneti napokon
	1 400 Ft/óra

	kisterem
	6 00 Ft/óra

	tagiskola aulája
	2 000 Ft/óra

	tornacsarnok
	3 100 Ft/óra 
teniszezők részére: 700 Ft/óra

	Műfüves sportpálya
	

	pályabérlet
	4 000 - 4 500 Ft/óra

	világítás
	1 000 Ft/óra

	Polgármesteri Hivatal
	

	tanácsterem
	5 000 Ft/óra

helyi civil szervezeteknek: 2 500 Ft/óra

	Wass Albert Művelődési Központ és Könyvtár
	

	nagyterem
	3 000 Ft/óra

	zeneterem
	2 000 Ft/óra

	számítógépes oktatóterem
	2 000 Ft/óra

	előtér
	 2 500 Ft/óra


Könyvtári díjak

2010 óta nem változtak.

	Beiratkozási díj
	500 Ft/év

	KEDVEZMÉNYEK

	16 éven felüli tanulók /érvényes diákigazolvánnyal/
	250 Ft/év

	· pedagógusok

· közgyűjteményi dolgozók

· önkormányzat dolgozói

· nyugdíjasok

· könyvtárosok
	INGYENES

	KÉSEDELMI DÍJAK

	Könyvenként /türelmi idő: 4 nap/
	5 Ft/nap + postaköltség

	Könyvtárközi kölcsönzésben kért dokumentum
	100 Ft/dok./nap

	Kézikönyv, folyóirat, hangzó, elektronikus dokumentum
	20 Ft/nap + postaköltség

	EGYÉB DÍJAK, TÉRÍTÉSEK

	Könyvtárközi kölcsönzés
	postaköltség

	Elvesztett olvasójegy pótlása
	100 Ft/darab

	Értesítés előjegyzésről: postaköltség vagy telefondíj
	megállapodás szerint

	Kártérítés rongált dokumentum esetében
	kártól függően

	Az elvesztett dokumentumok megtérítésének díjszabása
	1970 előtt kiadott könyvek árának harmincszorosát,

1971-1985 között kiadott könyvek árának hússzorosát,

1986-1996 között kiadott könyvek árának tízszeresét,

1997-2003 között kiadott könyvek árának háromszorosát,

2004-2007 között kiadott könyvek árának kétszeresét,

2007 óta kiadott könyveknek a fogyasztói árát 

kell megtéríteni.


…/2012. (XI. 15.) ÖKT határozati javaslat

Sülysáp Nagyközségi Önkormányzatának Képviselő-testülete a helyi adók és díjak felülvizsgálatának eredményeképp 

1./ a helyi adók mértékének alábbi módosításáról dönt:

……..
2./ a helyi díjak mértékének alábbi módosításáról dönt:

……..

3./ Felkéri a jegyzőt, hogy az 1-2./ pontban foglalt döntések érvényesítéséhez szükséges rendeletmódosításokat készítse elő.

4./ Felkéri a polgármestert és a jegyzőt, hogy az 1-2./ pontban foglalt döntéseket vegyék figyelembe a költségvetési rendelet előkészítése során.
Határidő: 1-2./ azonnal; 3./ 2012. decemberi ülés, 4./ 2012. február 15-ig folyamatos
Felelős: polgármester, jegyző

Sülysáp, 2012. november 9.

Horinka László s.k.

polgármester

